 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 500-112/2023/6 (102-21) |
| Ljubljana, 10. 3. 2023 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Informacija o udeležbi državne sekretarke na Ministrstvu za notranje zadeve Helge Dobrin na 3. Podonavski varnostni konferenci, 23. in 24. marca 2023 v Bruslju – predlog za obravnavo |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji: *S K L E P*Vlada Republike Slovenije se je seznanila z Informacijo o udeležbi državne sekretarke na Ministrstvu za notranje zadeve Helge Dobrin na 3. Podonavski varnostni konferenci, 23. in 24. marca 2023 v Bruslju.Barbara Kolenko Helbl  generalna sekretarkaPriloga:* Informacija o udeležbi državne sekretarke na Ministrstvu za notranje zadeve Helge Dobrin na 3. Podonavski varnostni konferenci, 23. in 24. marca 2023 v Bruslju

Prejmejo:* Ministrstvo za notranje zadeve
* Ministrstvo za zunanje in evropske zadeve
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Državna sekretarka Ministrstva za notranje zadeve Helga Dobrin se bo 23. in 24. marca 2023 v Bruslju udeležila 3. Podonavske varnostne konference. Dogodek je namenjen krepitvi mednarodnega policijskega sodelovanja v okviru Strategije EU za Podonavje na področju nezakonitih migracij, tihotapljenja in trgovine z ljudmi, zaščite kritične (transnacionalne) infrastrukture ter vplivu vojne v Ukrajini na varnost v Podonavski regiji. To bo tudi priložnost za razpravo o skupnih izzivih glede implementacije novega akcijskega načrta za prioritetno področje 11 (varnost). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: /**(Samo če izberete DA pod točko 6.a.)/ |
| **7.b Predstavitev ocene finančnih posledic pod 40.000 EUR:** Potrebna finančna sredstva za udeležbo na konferenci so zagotovljena v okviru materialnih stroškov Ministrstva za notranje zadeve. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **Boštjan Poklukar****MINISTER** |

**Informacija o udeležbi državne sekretarke na Ministrstvu za notranje zadeve Helge Dobrin na 3. Podonavski varnostni konferenci, 23. in 24. marca 2023 v Bruslju**

1. **Namen udeležbe:**

Državna sekretarka Ministrstva za notranje zadeve Helga Dobrin se bo 23. in 24. marca 2023 v Bruslju udeležila 3. Podonavske varnostne konference. Dogodek naj bi bil izveden že aprila 2020, vendar je zaradi pandemije Covid-19 odpadel.

Gostitelj srečanja je bavarski minister za notranje zadeve, šport in integracijo Joachim Herrmann, poleg držav članic Strategije EU za Podonavje (EUSDR) pa so vabljeni še Evropska komisija, Evropska agencija za mejno in obalno stražo (Frontex), Interpol, Europol in Center jugovzhodne Evrope za odkrivanje in pregon kaznivih dejanj (SELEC).

Konferenca je namenjena krepitvi policijskega sodelovanja na področju varnosti v okviru Strategije EU za Podonavje.

Udeležba Republike Slovenije je še zlasti pomembna z vidika našega predsedovanja EUSDR, ki se je začelo 1. novembra 2022, zaključilo pa se bo 31. oktobra 2023.

1. **Program dogodka:**

Dogodek se bo začel 23. marca 2023 z uradno večerjo, ko bosta udeležence bavarski minister za notranje zadeve, šport in integracijo Joachim Herrmann ter predstavnik Evropske komisije. Naslednji dan bo potekal osrednji del dogodka, ki bo namenjen razpravi o varnostnem sodelovanju v regiji.

1. **Obrazložitev:**

EUSDR je druga makroregionalna strategija EU, ki jo je leta 2010 sprejela Evropska komisija, naslednje leto pa jo je potrdil Evropski Svet. V njej sodeluje 9 držav članic EU (Avstrija, Bolgarija, Češka republika, Hrvaška, Nemčija (zvezni deželi Baden Wurttemberg in Bavarska), Madžarska, Slovaška republika, Slovenija in Romunija) ter 5 držav, ki niso članice EU (Bosna in Hercegovina, Moldavija, Črna gora, Srbija in Ukrajina (Odeška pokrajina, Ivano-Frankivska pokrajina, Černivska pokrajina in Zakarpatska pokrajina).

Kot odgovor na izzive je EUSDR osredotočena na štiri stebre delovanja (varovanje okolja, zagotavljanje blaginje ter povezovanje in krepitev regije), v okviru vsakega stebra pa so za konkretne ukrepe sodelovanja določena prioritetna področja – v pristojnost Ministrstva za notranje zadeve sodi področje varnosti (področje 11).

Cilj konference je krepitev mednarodnega policijskega sodelovanja v okviru EUSDR na področju nezakonitih migracij, tihotapljenja, trgovine z ljudmi, zaščite kritične (transnacionalne) infrastrukture ter vpliva vojne v Ukrajini na varnost v Podonavski regiji. Ministri bodo ob tej priložnosti razpravljali tudi o skupnih izzivih glede implementacije novega akcijskega načrta za prioritetno področje varnosti.

Varnostni izzivi, vključno z organiziranim kriminalom, trgovino z ljudmi, terorizmom ter nasilnim ekstremizmom zahtevajo tesno sodelovanje med pristojnimi institucijami po vsej regiji ter skupno sodelovanje na področju preprečevanja in odzivanja. Usklajeno delovanje na področju varnosti postaja še toliko pomembnejše, saj se današnje grožnje, kot sta kibernetski kriminal in razširjanje lažnih novic, dopolnjujejo z obstoječimi varnostnimi izzivi. Poleg tega je trenutna ukrajinska kriza še dodatno poudarila potrebo po bolj strateških razpravah o posledicah vojne v Ukrajini na regionalno in evropsko notranjo varnost.

Udeleženci konference bodo ob zaključku le-te sprejeli zaključke, ki so trenutno še v fazi usklajevanja.

Republika Slovenija meni, da je sodelovanje med državami EUSDR izjemno pomembno za krepitev odnosov v regiji Zahodnega Balkana, ki je za nas ključnega pomena, pa tudi z ostalimi državami članicami strategije, s katerimi imamo že tradicionalno tesne odnose. Poleg tega je krepitev varnostnega sodelovanja na področjih, kot so preprečevanje organiziranega kriminala, hibridnih groženj, nezakonitih migracij in terorizma, strateškega pomena za Republiko Slovenijo.

1. **Delegacija Republike Slovenije:**
* Helga Dobrin, državna sekretarka Ministrstva za notranje zadeve, vodja delegacije,
* Jože Senica, pomočnik generalnega direktorja policije, član delegacije,
* Jana Ristanović, Služba za evropske zadeve in mednarodno sodelovanje, članica delegacije.